**Fișa** **Măsurii**

|  |  |
| --- | --- |
| **Denumirea măsurii:** | Sprijin pentru instalarea tinerilor fermieri și promovarea formelor asociative |
| **Codul măsurii:** | **M1 / 2B** |
| **Tipul măsurii:** | □ INVESTIȚII  □ SERVICII  **X SPRIJIN FORFETAR** |

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

La nivelul teritoriului, sectorul agricol beneficiază de o infrastructură tehnologică insuficientă și depreciată atât fizic cât și moral, fiind afectată în mod direct performanța exploatațiilor. În plus, produsele agricole prezintă o valoare adaugată redusă, facilitățile de procesare fiind insuficiente. Chiar dacă teritoriul beneficiază de fond funciar pretabil agriculturii, conform datelor oficiale, doar 32,5% din fondul funciar agricol este exploatat în mod organizat. Totodata, informațiile disponibile indică o proporție majoritară a gospodăriilor ce dețin între 1 și 3 hectare de teren agricol, fragmentarea fondului funciar agricol fiind astfel ridicată. Și pe partea de zootehnie teritoriul prezintă potențial fiind înregistrate peste 34 de mii de capete de animale (bovine, ovine, caprine și porcine). Majoritatea exploatațiilor agricole mici sunt reprezentate de ferme familiale de tip mixt (vegetal și animal), iar activitatea productivă se îmbină cu viaţa familială.

Contextul natural există atât în ceea ce privește fondul funciar cât și a factorilor de climă, sol și hidrografie, astfel încât, în cadrul acestei măsuri se va sprijini instalarea pentru prima dată a tinerilor fermieri, ca șefi/manageri ai unei exploatații agricole.

Instalarea ca tânăr fermier este un proces care implică realizarea unor etape, așa cum este descris mai jos. Acest proces trebuie să fi început și să fie încă în curs de desfășurare în momentul în care tânărul fermier depune cererea de finanţare pentru accesarea sprijinului acordat prin intermediul acestei sub-măsuri.

• Înregistrarea tânărului fermier ca micro-întreprindere/întreprindere mică cu maximum 24 de luni înaintea depunerii cererii de finanţare (între timp, fermierul pregătește planul de afaceri, organizează activităţile administrative, achiziționarea bunurilor pentru noua întreprindere, etc.); Acest pas trebuie să fie încheiat înaintea depunerii cererii de finanţare pentru această măsură;

• Depunerea formularului de cerere de finanţare împreună cu planul de afaceri (documentele justificative legate de baza materială cu activele deținute la momentul depunerii cererii de finanţare);

• Instalarea tânărului fermier este considerată finalizată la momentul implementării corecte a planului de afaceri.

Totodată, sprijinul acordat prin intermediul măsurii va contribui la îmbunătăţirea managementului, la creşterea competitivităţii sectorului agricol şi va susţine procesul de modernizare, precum şi conformitatea cu cerinţele de protecţie a mediului, igienă şi bunăstarea animalelor și siguranţa la locul de muncă. In scopul combaterii fenomenului de fragmentare, accentul va fi pus pe stimularea asocierii privind promovarea lanțurilor scurte de aprovizionare, și, prin urmare, intervenția prin această măsură va conduce la creşterea numărului de tineri fermieri competitivi care să îşi sporească gradul de orientare spre parteneriate și investiții colective viitoare în interesul membrilor.

**Obiectiv(e) de dezvoltare rurală**: (a) Favorizarea competitivității agriculturii

**Obiectiv(e) specific(e) al(e) măsurii**:, facilitarea intrării în sectorul agricol a unor fermieri calificați corespunzător și promovarea formelor asociative, precum și crearea de locuri de muncă.

**Măsura contribuie la prioritatea/prioritățile prevăzute la art. 5, Reg. (UE) nr. 1305/2013: P2** Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor

**Măsura corespunde obiectivelor art.19, alin. (1), lit. a) pct. (i) din Reg. (UE) nr. 1305/2013.**

**Măsura contribuie la Domeniul de intervenţie:** **2B** Facilitarea intrării în sectorul agricol a unor fermieri calificați corespunzător și, în special, a reînnoirii generațiilor.

**Măsura contribuie la obiectivele transversale ale Reg. (UE) nr. 1305/2013: Mediu si clima, inovare**

*Mediu și clima:* În cadrul acestei măsuri se vor încuraja investițiile ce vizează reducerea emisiilor de gaze cu efect de seră şi de amoniac în agricultură.

**Complementaritatea cu alte măsuri din SDL:** Măsura M1/2B este complementară cu măsurile M2/6A si M3/3A.

**Sinergia cu alte măsuri din SDL:** nu este cazul.

**2. Valoarea adăugată a măsurii**

Măsura este relevantă deoarece acoperă o serie de nevoi, cum ar fi:

- îmbunătățirea managementului, creşterea competitivităţii sectorului agricol, susţinerea procesului de modernizare, precum şi conformitatea cu cerinţele de protecţie a mediului, igienă şi bunăstarea animalelor și siguranţă la locul de muncă;

- stimularea agriculturii ca principală activitate economică din teritoriul GAL prin creşterea numărului de tineri fermieri care încep pentru prima dată o activitate agricolă ca şefi/manageri de exploataţie, care sunt încurajați să promoveze lanțurile scurte de aprovizionare, și, prin urmare, să devină competitivi și să îşi sporească gradul de orientare spre parteneriate;

- încurajarea familiilor tinere din mediul rural de a se stabiliza în mediul rural ceea ce va crea un efect pozitiv asupra economiei naţionale în general;

- constituirea și promovarea formelor asociative pentru creșterea competitivității exploatatiilor;

-reducerea sărăciei și creșterea nivelului de trai la nivelul teritoriului prin crearea de noi locuri de muncă;

-ameliorarea conditiilor de mediu.

**3. Trimiteri la alte acte legislative**

**Legislație UE:** R(UE) Nr.1303/2013; R(UE) Nr.1307/2013; Recomandarea 2003/361/CE; R(UE) nr.1242/2008; Actul Delegat (UE) nr. 480/2014 de completare a R (UE) nr. 1303/2013; R (UE) nr. 215/2014 al Comisiei de completare a R (UE) nr. 1303/2013.

**Legislaţie Naţională:** Legea nr.346/2004; OUG nr. 44/2008; Ordonanţa Guvernului nr. 8/2013; Ordonanţa Guvernului nr. 129/2000 aprobată cu modificări și completări prin Legea nr. 375/2002; Ordonanța Guvernului nr.76/2004, cu modificările şi completările ulterioare; Lista actelor normative enumerate are caracter orientativ, nefiind exhaustivă.

**4. Beneficiari direcți/indirecți (grup țintă):**

**Beneficiari directi:**

• tânărul fermier așa cum este definit în art. 2 din R(UE) nr. 1305/2013\*, care se instalează ca unic șef al exploatației agricole;

• persoană juridică cu mai mulți acționari unde un tânăr fermier, așa cum este definit în art. 2 din R(UE) nr. 1305/2013 se instalează și exercită un control efectiv pe termen lung în ceea ce privește deciziile referitoare la gestionare, la beneficii și la riscurile financiare legate de exploatație şi deţine cel puţin 50%+1 din acţiuni.

*\*Art. 2 (1) n -„tânăr fermier” înseamnă o persoană cu vârsta de până la 40 de ani la momentul depunerii cererii, care deține competențele și calificările profesionale adecvate și care se stabilește pentru prima dată într-o exploatație agricolă ca șef al respectivei exploatații;*

**Beneficiari indirecţi :**

-Producatori agricoli individuali (care nu sunt constituiti sub o formă juridică) din teritoriu.

-Persoanele din categoria populaţiei active aflate în căutarea unui loc de muncă.

-IMM-uri din alte sectoare economice non-agricole implicate indirect în activitatea beneficiarilor direcți (ex. sectorul serviciilor profesionale, transport și depozitare după caz, întreținerea și repararea echipamentelor/utilajelor și instalațiilor precum și a autovehiculelor, industria prelucratoare, construcțiile s.a.).

-Mediul public (UAT-uri și sistemele publice de învățământ, sănătate și asistență socială) prin contribuțiile/transferurile suplimentare la bugetele locale.

-Locuitorii de pe teritoriul GAL Codru-Moma.

**5. Tip de sprijin**

In conformitate cu prevederile art. 67 al Reg. (UE) nr. 1303/2013 tipul de sprijin este:

- Sprijin la instalare: sprijinul va fi acordat sub formă de sumă forfetară pentru implementarea obiectivelor prevăzute în planul de afaceri pentru a facilita tânărului fermier începerea activităților agricole.

**6. Tipuri de acțiuni eligibile și neeligibile**

Sprijinul se acordă în vederea facilitării stabilirii tînărului fermier în baza Planului de Afaceri (PA). Toate cheltuielile propuse în PA, inclusiv capitalul de lucru şi activităţile relevante pentru implementarea corectă a PA aprobat pot fi eligibile, indiferent de natura acestora,în concordanță cu regulile generale din Regulamentele Europene, prioritățile stabilite pentru dezvoltarea locală – LEADER și obiectivele și prioritățile stabilite în Strategia de Dezvoltare Locală.

Prin această măsură se vor finanţa exclusiv proiectele realizate în teritoriul GAL Codru Moma.

**Operațiuni neeligibile si cheltuieli neeligibile specifice:**

- în vederea modernizării/ dezvoltării exploataţiei nu sunt permise acţiuni care să prevadă cheltuieli cu echipamente sau utilaje second – hand;

- acțiunile eligibile prin Programul Național de Sprijin al României în sectorul Vitivinicol (PNS) în vigoare (www.madr.ro) nu sunt eligibile prin PNDR şi nu pot fi cuprinse în obiectivele din planul de afaceri.

**7. Condiții de eligibilitate**

EG1 Solicitantul aparține categoriei de solicitanți eligibili:

**Solicitanţi eligibili** pentru sprijinul financiar nerambursabil acordat prin această măsură sunt:

 **Tânărul fermier** în conformitate cu definiția prevăzută la art. 2 din R(UE) nr.1305/2013, care se instalează ca unic șef al exploatației agricole;

 **Persoana juridică cu mai mulţi acţionari** unde un tânăr fermier în sensul art. 2 din R(UE) 1305/2013 se instalează și exercită un control efectiv pe termen lung în ceea ce privește deciziile referitoare la gestionare, la beneficii și la riscurile financiare legate de exploatație.

• Solicitantul trebuie să se încadreze în categoria microîntreprinderilor şi întreprinderilor mici, iar înregistrarea pentru prima dată a microîntreprinderii/întreprinderii mici, sau pentru prima dată a unui cod CAEN agricol în cadrul întreprinderii deja existente prin care solicită sprijin, trebuie să aibă loc cu maximum 24 de luni înaintea depunerii Cererii de finanțare;

• Solicitantul prezintă un plan de afaceri prin care să se demonstreze îmbunătățirea performanței generale a exploataţiei agricole, astfel încât să reiasă modul în care se va dezvolta/moderniza exploataţia agricolă, creșterea productivității și toate aspectele legate de realizarea obiectivelor obligatorii şi cele suplimentare propuse prin proiect, cu menţinerea criteriilor de selecţie şi eligibilitate, îndeplinite la finanțare, pe toată perioada de implementare şi monitorizare a proiectului;

• Solicitantul deține competențe și aptitudini profesionale, îndeplinind cel puțin una dintre următoarele condiții:

a) studii medii/superioare în domeniul agricol/veterinar/economie agrară;

b) cunoștințe în domeniul agricol dobândite prin participarea la programe de instruire

sau

c) angajamentul de a dobândi competențele profesionale adecvate într-o perioadă de grație de maximum 24 de luni de la data adoptării deciziei individuale de acordare a ajutorului, dar nu mai târziu de data solicitării celei de-a doua tranşe de plată;

• Implementarea planului de afaceri trebuie să înceapă în termen de cel mult 6 luni de la data deciziei de acordare a sprijinului;

• Solicitantul se angajează să devină fermier activ în termen de maximum 18 luni de la data instalării;

• În cazul investițiilor în exploatații viticole pentru soiurile de struguri de vin, vor fi luate în considerare și investițiile în alte exploatații decât cele din arealele viticole nominalizate prin OMADR nr. 397/2003;

• În cazul în care exploatația agricolă vizează creșterea animalelor, Planul de afaceri poate să prevadă un sistem de gestionare a gunoiului de grajd, altul decât platformele de gestionare, cu respectarea normelor de mediu.

EG2 Dimensiunea exploatației agricole se încadrează în dimensiunile admise: solicitantul deţine o exploataţie agricolă cu dimensiunea economică cuprinsă între 8.000 – 50.000 SO (valoare producţie standard) și nu va scădea, în nicio situație, sub pragul minim de 8.000 SO;

EG3 Planul de afaceri prevăzut conține cel puțin:

(i) situația inițială a exploatației agricole;

(ii) etapele și obiectivele pentru dezvoltarea activităților exploatației agricole;

(iii) detalii privind acțiunile, inclusiv cele legate de sustenabilitatea mediului și de utilizarea eficientă a resurselor, necesare pentru dezvoltarea activităților exploatației agricole, cum ar fi investițiile, formarea sau consilierea.

EG 4 Solicitantul prin planul de afaceri demonstrează îmbunătățirea performanței generale a exploatației agricole;

EG5 Proiectul prevede acordarea sprijinului în cel puțin două rate pe o perioadă de maximum trei ani, dar nu mai târziu de 31.12.2023;

EG6 Exploatația agricolă și locatia de implementare a proiectului trebuie să fie situată în spațiul rural, în teritoriul GAL Codru Moma;

EG7 Solicitantul își propune prin Planul de afaceri 2 obiective obligatorii de îndeplinit:

OB1 – Crearea unui loc de muncă cu normă întreagă;

OB2 – Încheierea unui Acord de cooperare, în vederea înființării unei forme asociative formate din fermieri (persoane fizice și / sau entități cu formă de organizare juridică), în termen de maxim 6 luni de la data deciziei de acordare a sprijinului și finalizarea constituirii juridice a formei asociative până la data solicitării celei de-a doua tranşe de plată, cu scopul promovării lanțurilor scurte de aprovizionare.

**8. Criterii de selecție**

1. Principiul comasării exploatațiilor având în vedere numărul exploatațiilor preluate integral;

2. Principiul nivelului de calificare în domeniul agricol;

3. Principiul asocierii în cadrul cooperativelor sau a grupurilor de producători;

4. Principiul dimensiunii exploatației (SO);

5. Principiul creării de locuri noi de muncă în condiții de nediscriminare (din categoria persoanelor defavorizate sau a minorităților existente la nivelul teritoriului).

Criteriile de selecție vor fi detaliate în Ghidul Solicitantului.

**9. Sume (aplicabile) și rata sprijinului**

*Justificare:* sprijinul va fi acordat sub formă de sumă forfetară pentru implementarea obiectivelor prevăzute în planul de afaceri.

**Sprijinul public nerambursabil se acordă pentru o perioadă de maxim trei ani** și este de:

**45,859.0033 de euro pentru exploatațiile între 8.000 S.O. și 50.000 SO.**

Sprijinul pentru instalarea tinerilor fermieri se va acorda sub formă de sumă forfetară în două tranșe, astfel:

 **75%** din cuantumul sprijinului **la semnarea Contractului de finanțare**;

 **25%** din cuantumul sprijinului se va acorda în funcţie de implementarea corectă a Planului de afaceri, fără a depăși trei ani (dar nu mai târziu de 31.12.2023), de la semnarea contractului/deciziei de finanțare.

**Acordarea sprijinului va fi proportională cu gradul de îndeplinire a Planului de afaceri.**

**10. Indicatori de monitorizare**

-numărul de exploatații agricole/ beneficiari sprijiniți: 5.

-număr de locuri de muncă nou create: 3.